title: $:/language/Help/fetch
description: Ανακαλεί tiddler από το wiki μέσω URL

Φέρνει ένα ή περισσότερα αρχεία μέσω HTTP/HTTPS, και εισάγει τα tiddler που ταιριάζουν σε ένα φίλτρο, προαιρετικά μετασχηματίζοντας τους εισερχόμενους τίτλους.

```
--fetch file <url> <φίλτρο-εισαγωγής> <φίλτρο-μετασχηματισμού>
--fetch files <url-filter> <φίλτρο-εισαγωγής> <φίλτρο-μετασχηματισμού>
--fetch raw-file <url> <φίλτρο-μετασχηματισμού>
--fetch raw-files <url-filter> <φίλτρο-μετασχηματισμού>
```

Οι εκδοχές «file» και «files» παίρνουν τα καθορισμένα αρχεία και προσπαθούν να εισάγουν τα tiddler σε αυτά (τελείται η ίδια επεξεργασία με αυτήν που θα γινόταν αν σέρναμε τα αρχεία μέσα στο παράθυρο του προγράμματος περιήγησης). Οι εκδοχές «raw-file» και «raw-files» παίρνουν τα καθορισμένα αρχεία και έπειτα αποθηκεύουν τα ακατέργαστα δεδομένα τους σε tiddler, χωρίς να εφαρμόσουν την λογική της εισαγωγής.

Με τις εκδοχές «file» και «raw-file» ανακαλείτε μόνο ένα μεμονωμένο αρχείο και η πρώτη παράμετρος είναι το URL του αρχείου που θα διαβαστεί.

Με τις εκδοχές «raw-file» και «raw-files» εκδοχές, ανακαλούνται πολλαπλά αρχεία και η πρώτη παράμετρος είναι ένα φίλτρο που αποδίδει μια λίστα από URL των αρχείων που θα ανακληθούν. Για παράδειγμα, αν θεωρήσουμε ένα σύνολο από tiddler που έχουν ετικέτα «remote-server» τα οποία έχουν ένα πεδίο «url», το φίλτρο  `[tag[remote-server]get[url]]` θα επιστρέψει όλα τα διαθέσιμα URL.

Για τις εκδοχές «file» και «files», η παράμετρος `<iφίλτρο-εισαγωγής>` καθορίζει ένα φίλτρο που προσδιορίζει το ποια tiddler θα εισαχθούν. Αν δεν οριστεί τότε έχει προκαθορισμένη τιμή `[all[tiddlers]]`.

Για όλες τις εκδοχές η παράμετρος `<φίλτρο-μετασχηματισμού>` καθορίζει ένα προαιρετικό φίλτρο που μετασχηματίζει τους τίτλους των εισηγμένων tiddler. Για παράδειγμα , `[addprefix[$:/myimports/]]` θα προσθέσει το πρόθεμα  `$:/myimports/` σε κάθε τίτλο.

Αν πριν την εντολή `--fetch` υπάρχει η `--verbose`, τότε θα εμφανιστούν πληροφορίες σχετικά με την πρόοδο κατά την εισαγωγή.

Σημειώνουμε ότι το TiddlyWiki δεν θα ανακαλέσει μια παλαιότερη έκδοση ενός ήδη φορτωμένου πρόσθετου.

Το ακόλουθο παράδειγμα ανακαλεί όλα τα tiddlers που δεν είναι tiddler συστήματος από το https://tiddlywiki.com και τα αποθηκεύει σε ένα αρχείο JSON:

```
tiddlywiki --verbose --fetch file "https://tiddlywiki.com/" "[!is[system]]" "" --rendertiddler "$:/core/templates/exporters/JsonFile" output.json text/plain "" exportFilter "[!is[system]]"
```

Το ακόλουθο παράδειγμα ανακαλεί το αρχείο «favicon» από το tiddlywiki.com και το αποθηκεύει σε ένα αρχείο με όνομα «έξοδος.ico». Σημειώνουμε ότι το ενδιάμεσο tiddler «Tiddler Εικόνας» βρίσκεται μέσα σε εισαγωγικά στην εντολή «--fetch» επειδή χρησιμοποιείται ως φίλτρο μετασχηματισμού προκειμένου να αντικαταστήσει τον προκαθορισμένο τίτλο, ενώ δεν υπάρχουν εισαγωγικά στην εντολή «--savetiddler» επειδή χρησιμοποιείται απευθείας ως τίτλος.

```
tiddlywiki --verbose --fetch raw-file "https://tiddlywiki.com/favicon.ico" "[[Icon Tiddler]]" --savetiddler "Tiddler Εικόνας" έξοδος.ico
```

